Mebyon Kernow - Wikipedia

# Mebyon Kernow

### Diwar Wikipedia, an holloueziadur digor

Mebyon Kernow (Kerneveureg Mibien Kernev Veur) a zo ur strollad politikel Breizh-Veur, a zo e bal pennañ da aozañ ur gouarnamant emrenn e Kerne-Veur.

Krouet e voe r strollad d'ar 6 a viz geñver 1951 e Redruth. D'e brezidantez gentañ a voe dilennet Helena Charles. Divizet e voe neuze e vefe e balioù :

- Studiañ doareoù lec'hiel hag arnodiñ da gompezañ ar re na vefent ket emsav evit Kerne-Veur.
- Lakaat war-raok ar c'herneveureg hag e lennegezh
- Broudañ studi an istor kerneveurat eus ur savboent kerneveurat
- Labourat ma vo degemeret Kerne-Veur evel ur vro geltiek, e-touez ar c'hwec'h bro geltiek
- Embann levrigoù, pennadoù ha lizherioù er c'hazetennoù da lakaat war-raok ar palioù-se
- Aozañ arvestoù ha dudioù, ur blaz keltiek ganto a c'hellfed lakaat ar palioù-se war-raok drezo
- Kenlabour gant an hall gevredigezhioù a fell dezho mirout sevenadur Kerne-Veur.

E miz gwengolo 1951 e terouas da c'houlenn ur statud emrennigezh evit Kerne-Veur e-barzh ur stad breisvuriat kevreel. E sez kentañ e gounezas Mebyon Kernow e 1953 er kuzul-ker Redruth-Camborne. E-pad ar bloavezhioù 50 ha 60 e chomas Mebyon Kerow ur bagad-pouezañ kentoc'h ur strollad politikel gwir, avat, hag e izili o-doa ar gwir d'emezelañ e strolladoù arall. -pad ar bloavezhioù 70 hepken e yeas d'ur aozadur kenstag ha krogas da ginnig danvez-kannidi d'al dillenadegoù lezennel.

Un ezel eus Emglev libr Europa ha liammoù tost gant ar SNP ha Plaid Cymru eñ-deus. Kevreet gant ar Re C'hlas e oa en dilenadegoù 2005. Danvez-kannad ebet a ginnigas e pastell-vro Saint-Yves da skoazell ar Re C'Hlas, tra m'e harpe ar re-mañ er pastelloù-bro kerneveurat arall.

Ar skrivagner Daphne du Maurier a oa bet ezel eus Mebyon Kernow. Andrew George, kannad ar strollad Frankizour-demokratel a berc'hennas dezhañ ivez met aet kuit eo pa yeays d'ur strollad politikel gwir.

## [kemmañ] Dilennadegoù

En delennadegoù europeat 1979 eñ-deus gounezet ar strollad 5,9% ar mouezhioù met n'eo ket bet barrek da dizhout ar c'hont-se adarre adalek-se.

Dilennadeg | Mouezhioù | Dregant |
--- | --- | --- | ---
Dilennadeg europeat 1979 | 10,205 | 5.9
Dilennadeg lezennel 1983 | 1,151 | 1.2 | 2 zanvez-kannad
Dilennadeg europeat 1989 | 4,224 | 1.9
Dilennadeg europeat 1994 | 3,315 | 1.5
Dilennadeg lezennel 1997 | 1,906 | 0.8 | 4 danvez-kannad
Dilennadeg lezennel 2001 | 3,199 | 1.3 | 3 danvez-kannad
Dilennadeg lezennel 2005 | 3,552 | 1.7 | 4 danvez-kannad

Ar strollad eñ-deus 5 kuzuler-bann adalek 2004. Unan anezho, Loveday Jenkin, a zo aet d'un ezel eus gouarnamant ar bann e 2005.

## [kemmañ] Liammoù diavaez

Lec'hienn ofisiel

Adtapet diwar "http://br.wikipedia.org../../../m/e/b/Mebyon_Kernow_6780.html"

Rummadoù ar bajenn: Kernev-Veur | Strolladoù politikel broadelour

##### Views

- Pennad
- Kaozeadenn
- Stumm a-vremañ pe stumm red

##### Klask

##### E yezhoù all

- Català
- English
- Français
- Kernewek
- Nederlands
- Svenska